b"\n_START_ARTICLE_\nMisuzu Kaneko\n_START_SECTION_\nBiografia\n_START_PARAGRAPH_\nLa carrera de Kaneko com a escriptora de poesia per a xiquets va comen\xc3\xa7ar de deb\xc3\xb2 a l'edat de 20 anys, poc despr\xc3\xa9s que ella esdevingu\xc3\xa9s la gerent i \xc3\xbanica empleada d'una petita llibreria a Shimonoseki, una ciutat situada al cap meridional de l'illa de Honshu. Aqu\xc3\xad va descobrir un grapat de revistes que representaven un punt \xc3\xa0lgid d'un auge local de la literatura infantil i que solicitaven hist\xc3\xb2ries i poemes als lectors. Kaneko hi va enviar una certa quantitat de poemes, cinc dels quals, entre ells Els Peixos, foren acceptats per a la seua publicaci\xc3\xb3 en el n\xc3\xbamero de setembre de 1923 de quatre de les revistes. Al llarg dels seg\xc3\xbcents 5 anys, Kaneko va publicar 51 poemes m\xc3\xa9s._NEWLINE_El seu marit va contraure una malaltia ven\xc3\xa8ria als barris de les prostitutes, i Kaneko es va divorciar d'ell. Inicialment, el marit estigu\xc3\xa9 d'acord a permetre-li criar ella sola la filla que tenien, per\xc3\xb2 posteriorment va canviar d'idea i tract\xc3\xa0 d'obtindre la cust\xc3\xb2dia de la nena. Com a protesta, ella va cometre su\xc3\xafcidi, escrivint-li una carta al marit abans de fer-ho en la que demanava a l'ex marit que li permetera a sa mare (d'ella) criar la xiqueta, ja que creia que ella mateixa no tenia la capacitat mental necess\xc3\xa0ria per a realitzar eixa tasca. Kaneko ha sigut comparada amb Christina Rossetti._NEWLINE_En 1982, 512 poemes escrits de la pr\xc3\xb2pia m\xc3\xa0 de Kaneko i recollits en 3 quaderns foren trets a la llum per Setsuo Yazaki, i la col\xc2\xb7lecci\xc3\xb3 completa fou publicada pel JULA Publishing Bureau en una antologia de sis volums."